আর নয় ‘ফ্রি’! এবার সিকিমে ঘুরতে যেতে দিতে হবে ফি

ওয়েব ডেস্ক: এতদিন সিকিম ঘুরতে যেতে দিতে হত না কোন ফি। তবে এবার সেই সিস্টেম হয়তো থাকছেনা। কারণ সিকিম সরকারের পক্ষ থেকে পর্যটকদের জন্য আনা হতে চলেছে নতুন নিয়ম। যার জেরে যেই বাজেটে সিকিম ঘুরতে যাওয়ার প্ল্যান করেছিলেন তার থেকে খরচার মাত্রা বেশকিছুটা বাড়তে পারে বলেই মনে করা হচ্ছে।

সিকিম সরকারের পক্ষ থেকে এক নির্দেশিকা জারি করে জানানও হয়েছে, সিকিমে প্রবেশ করতে হলে মাথাপিছু ৫০ টাকা এন্ট্রি ফি দিতে হবে। জানা যাচ্ছে, সিকিম রেজিস্ট্রেশন অব টুরিস্ট ট্রেড রুলস-এর অধীনে পরিবেশের কথা মাথায় রেখে এই ফি চালু করা হচ্ছে।

আরও পড়ুন: হুলুস্থুল কাণ্ড ! পুলিশকে থাপ্পড় বিজেপি সভাপতির, পাল্টা দিলেন ওই আধিকারিক

সিকিম প্রশাসনের পক্ষ থেকে জানানো হয়েছে, এই ফি নেওয়া হবে পর্যটকরা যখন হোটেলে চেক-ইন করবেন তখনই। তবে ৫ বছরের কম বয়সী শিশুদের জন্য কোন ফি লাগবেনা বলে জানানো হয়েছে। পাশাপাশি যারা সরকারি কোন কাজে সিকিম যাবেন তারাও এই ফি থেকে ছাড় পাবেন বলে জানা যাচ্ছে।

কিন্তু কেন নেওয়া হচ্ছে এই ফি?

সিকিম প্রশাসনের দাবি, দিনে দিনে ইকিমে বাড়ছে পর্যটকদের সংখ্যা। যার জেরে পরিবেশ রক্ষা করা অত্যন্ত জরুরি হয়ে পড়েছে। তাই যেই ফি পর্যটকদের কাছ থেকে লাগু করা হয়েছে তা রাজ্যের পর্যটন পরিকাঠামো ও পরিষেবা উন্নতির জন্য ব্যবহার করা হবে।

জানা যাচ্ছে, চলতি মার্চ মাস থেকেই এই ফি লাগু করা হচ্ছে।

দেখুন অন্য খবর

The post আর নয় ‘ফ্রি’! এবার সিকিমে ঘুরতে যেতে দিতে হবে ফি first appeared on KolkataTV.